Document ID: 32005D0029

ROZHODNUTIE KOMISIE
zo 17. januára 2005,
ktorým sa mení a dopĺňa rozhodnutie 92/452/EHS, pokiaľ ide o pracoviská na odber embryí v Spojených štátoch amerických
(oznámené pod číslom dokumentu K(2005) 32)
(Text s významom pre EHP)
(2005/29/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami hovädzieho dobytka v rámci Spoločenstva a dovoz týchto embryí z tretích krajín (1), najmä na jej článok 8,
keďže:
(1)
Rozhodnutie Komisie 92/452/EHS z 30. júla 1992 ustanovujúce zoznamy pracovísk na odber embryí v tretích krajinách pre vývoz embryí hovädzieho dobytka do Spoločenstva (2) stanovuje, že členské štáty môžu dovážať embryá z tretích krajín iba vtedy, ak tieto embryá boli odobraté, spracované a uchované tímom pre odber embryí uvedeným v zozname prílohy uvedeného rozhodnutia.
(2)
Spojené štáty americké požiadali o vykonanie zmeny a doplnenia zoznamu, pokiaľ ide o údaje svojej krajiny.
(3)
Spojené štáty americké poskytli záruky týkajúce sa súladu s príslušnými pravidlami, ktoré stanovuje smernica 89/556/EHS a pokiaľ ide o pracovisko pre odber embryí, ktoré bolo oficiálne schválené veterinárnymi útvarmi uvedenej krajiny pre vývoz do Spoločenstva.
(4)
Rozhodnutie 92/452/EHS by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 92/452/EHS sa mení a dopĺňa v súlade s prílohou k tomuto rozhodnutiu.
Článok 2
Toto nariadenie nadobúda účinnosť 22. januára 2005.
Článok 3
Toto rozhodnutie je určené členským štátom.
V Bruseli 17. januára 2005

Labels: 16
0
3
6
18